Den Nord-Cimbriske Tilskuer, 1847-09-21
Medens man i andre Egne af Landet sporer en stedse stigende Lyst hos Bondestanden til at uddannes og hæve sig laavidt muligt til Lighed med de andre Stænder ved nyttige Kundskabers Erhvervelse og sand Aandsdannelse, skulde man næsten troe at Bønderne der i Egnen vare ligesom i Slummer og ei indsaae Nødvendigheden af at følge Tidens Fordringer, eller havde Lyst og Sands for at tilkjæmpe sig den nødvendige Dannelse, for med Ære og Nytte at kunne have Sæde i Sogneforstanderskab, Amtsraad og Stænderforsamling. og overhovedet for at kunne leve lykkelig som Menneske, Man taler og skriver saa meget om, hvem man kan vælge, som en dygtig Mand; men man hører aldrig et Ord om, hvor vigtigt det var at danne en Ungdom, som engang kunde vorde dette. Og dog er det vist, at der ogsaa her i Egnen findes unge Mennesker, og til dem tør jeg regne mig selv, som med brændende Lyst gribe enhver Leilighed til at uddanne sig. Men hvor er Leiligheden. Den Underviisning, Barnet modtager i Almueskolen, kan naturligviis ei være tilstrækkelig, og selv denne maa hensvinde af Mangel paa Næring i de ældre Aar. Nu har man vel oprettet Aftenskoler; men hvor mangelfulde disse ere, og kuns kunne være, er vist Enhver indlysende, omendskjøndt man ikke kan fraregne dem al Værd. Naar kommer man dog til den Erkjendelse: at der bør gjøres Noget for Ungdommens større Oplysning, den man selv mangler, Naar vil man dog indsee, at først naar man er oplyst, fordomsfri og dannet, kan man ret føle sig lykkelig, i de allerede gode Kaar indsee, at den oplyste Mand langt bedre kan overvinde Tidernes Vanskeligheder, og under de forskjellige, ofte trange Forhold ernære sig og Sine, end den Uoplyste, Kommer dette et snart for Dagen, at kun naar man tiltager i Oplysning, opfylder man det Haab, vore gode Konger have havt, da de gave os Ret til selv at styre vore Communer, gave os Stemme i Amtsraad og Stænderforsamling, og at først naar vi kunne dette, som forstandige og selvstændige Mennesker, kunne vi nyde nagen egentlig Fordeel deraf, Det er af den opvoxende Ungdom, jeg venter alt dette. Men denne Dannelse maae vi ikke overlade til Andre alene, vi maae selv gjøre Vort dertil, og først da kunne vi vente at naae Maalet. Til Mænd, der med Kjendskab til Sagen, forene Jnteresse derfor, henvender jeg min Opfordring: at overveie hvad der i saa Henseende er at gjøre. Maaskee var det hensigtsmæssigt at oprette en Skole for den confirmerede Ungdom, hvor de, som havde Lyst og Evne kunde fortsætte det i Almueskolen Begyndte. Jeg mener, at Skolekundskaber burde være Hovedtingen, ligesom Havedyrkning muligen kunde forenes dermed. Nu har jeg tænkt mig, at een saadan Skole for Thy vilde være nok, og at Snedsted Seminarium, der snart skal lægges øde muligen kunde anvendes som et passende Locale dertil. Dens Beliggenhed midt i Landet, dens Have o. m. synes mig at være beqvem. Hindringer i saa Henseende ere mig ubekjendte. Dog - har man Jnteresse for Sagen, faaes Skolen vel opført, og jeg troer ikke, man behøver at frygte for, at den vil komme til at staae tom og øde. Vilde der end i Begyndelsen reise sig Hindringer, mener jeg dog, at den gavnlige Jndflydelse, der kan ventes af dens Virken, efterhaanden vil ophæve disse. Brødre, Overveier det vel, betænker, at vi ei behøve større Beqvemmeligheder og større Velstand, men større Oplysning, for at kunne leve som glade og lykkelige Mennesker, først naar vi ere oplyste, ere vi i Sandhed fri og rige! Det er ikke min Mening, at man skulde danne lærde Bønder, jeg ønsker blot, at man kunde erholde den Belysning i Sjælen, at Enhver kunde forstaae at varetage sin sande Fordeel, og ikke lade sig lokke af egennyttige Folkeledere mod sin egen og Statens Jnteresse. September 1847. En Bonde. Thisted.